[image: image1.png]


Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853
E-mail: titkarsag@ph.martfu.hu
ELŐTERJESZTÉS
az államháztartáson kívüli forrás átvételéről és átadásáról szóló önkormányzati rendelet megalkotására
Martfű Város Önkormányzata Képviselő-testületének 

2013. december 5-i ülésére

Előkészítette: Kontra Lajos irodavezető

Véleményező: Pénzügyi, Ügyrendi és Városfejlesztési Bizottság

Döntéshozatal: rendelet, minősített többség (Mötv. 50. §. alapján)

Tárgyalási mód: nyilvános ülés

Tisztelt Képviselő-testület!

Az Országgyűlés elfogadta a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) módosításáról szóló 2013. évi LXXXV. törvényt, melynek értelmében 2013. június 22. napjával az Mötv. 41. §-a az alábbi bekezdéssel egészült ki:
„(9) A helyi önkormányzat képviselő-testülete az államháztartáson kívüli forrás átvételére és átadására vonatkozó rendelkezéseket rendeletben szabályozza.”

Ezzel egyidejűleg módosult az Mötv. 42. § 4. pontja, így az alapítványi forrás átadása és átvétele kivételével már nincs az államháztartáson kívüli forrás átadására, átvételére vonatkozóan hatáskör átruházási tilalom.

A törvényi rendelkezés értelmében önkormányzati rendeletben szükséges szabályozni az államháztartáson kívüli forrás átadás és átvétel szabályait, melynek keretében – az alapítványi pénzeszköz átadás és átvétel kivételével – a hatáskör a képviselő-testület hatásköréből átruházható.
A rendeletalkotás társadalmi, gazdasági, költségvetési hatásai:

A rendelet szabályozza az államháztartáson kívüli források átadását és átvételét, amely által nyomon követhető a közpénzek célnak megfelelő felhasználás, elszámolása. Az államháztartáson kívüli forrás fedezetét, az átvett forrást a mindenkori költségvetési rendelet tartalmazza. A rendelet szabályozza, hogy az érintettek az önkormányzat költségvetéséből milyen módon, formában kaphatnak pénzbeli támogatást meghatározott, tevékenységüket segítő, illetve azzal összefüggő célra.
Környezeti hatásai, egészségi következményei:

A rendelet megalkotásának közvetlen környezeti és egészségügyi következményei nincsenek.
Adminisztratív terheket befolyásoló hatásai: 

A rendelet megalkotásának az adminisztratív terheket tekintve számottevő hatása nincs.
A rendelet megalkotásának szükségessége, a jogalkotás elmaradásának várható következményei: 

A Képviselő-testületnek rendeletalkotási kötelezettsége áll fenn a Magyarország helyi önkormányzatairól szóló 2011. évi CLXXXIX. törvény 41. § (9) bekezdése alapján.
A rendelet alkalmazásához szükséges személyi, szervezeti, tárgyi és pénzügyi feltételek:

A rendelet végrehajtásához szükséges erőforrások rendelkezésre állnak, pótlólagos személyi, szervezeti, tárgyi és pénzügyi forrásokat nem követel meg.
Martfű, 2013. november 27.

Látta: Szász Éva

           jegyző

Martfű Város Önkormányzata Képviselő-testületének 
………/2013. (…….) 
önkormányzati rendelete

az államháztartáson kívüli forrás átvételéről és átadásáról
Martfű Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 41. § (9) bekezdésében kapott felhatalmazás alapján Magyarország Alaptörvénye 32. cikk (2) bekezdésében meghatározott feladatkörében eljárva a következőket rendeli el:

I. Fejezet

Általános rendelkezések
A rendelet hatálya
1. § (1) A rendelet személyi hatálya kiterjed az államháztartás körébe nem tartozó jogi személyekre és jogi személyiséggel nem rendelkező szervezetekre (a továbbiakban együtt: támogatott).
(2) A rendelet tárgyi hatálya kiterjed minden, az államháztartáson kívüli forrás átvételére és – a (3) bekezdésben meghatározott kivétellel – az önkormányzat által államháztartáson kívülre nyújtott pénzbeli támogatásra.

(3) A rendelet tárgyi hatálya nem terjed ki a tárgy szerinti külön önkormányzati rendeletekben meghatározott támogatásokra, így különösen a szociális ellátásokra, a szociálisan rászorultak részére megállapított pénzbeli támogatásokra, a Martfű ifjú tehetségeinek támogatásáról szóló 20/2013.(VII.19.) Ö. rendelet, a civil szervezeteknek nyújtható önkormányzati támogatásokról szóló 8/2013.(II.15.) Ö. rendelet hatálya alá tartozó támogatásokra, az ösztöndíjakra, a lakáscélú támogatásokra, valamint közfeladat ellátására kötött megállapodás keretében átadott pénzeszközökre.
Értelmező rendelkezések

2. § (1) Jelen rendelet alkalmazásában államháztartáson kívüli forrás a természetes személyek és az államháztartás körébe nem tartozó jogi személyek és jogi személyiséggel nem rendelkező szervezetek (a továbbiakban együtt: szervezet) részére átadott, illetve tőlük kapott pénzeszköz, ingó, valamint ingatlan.
(2) Támogatásnak minősül: az önkormányzat által saját költségvetési bevétele terhére, valamint az államháztartás egyéb alrendszereiből az önkormányzaton keresztül bármilyen jogcímen nyújtott nem normatív, céljellegű, működésre és fejlesztésre adandó (nem szociális ellátás) pénzbeli juttatás.

A céljellegű  támogatás lehet: 

a)
eseti jellegű, amely meghatározott működési vagy fejlesztési feladat ellátásához, cél megvalósításához nyújt anyagi hozzájárulást,

b)
általános működési célú támogatás, ami a támogatott (az önkormányzat tulajdonosi részesedéssel rendelkező gazdasági társasága, egyház) működéséhez biztosít pénzbeli támogatást  

II. Fejezet
Államháztartáson kívüli forrás átadására vonatkozó szabályok
Az átadott támogatás forrása

3.§ Az önkormányzat tárgyévi költségvetési rendeletében határozza meg azon költségvetési előirányzatait, melyek terhére céljelleggel támogatást nyújt.

A támogatás nyújtásának alapelvei, a támogatás odaítélése

4.§ (1) A támogatások odaítéléséről a tárgyévi költségvetési rendeletben foglaltak alapján a Képviselő-testület, a Polgármesteri keret terhére nyújtott támogatások odaítéléséről a polgármester, a képviselők rendelkezésére álló támogatási keretek felosztásáról a képviselő felajánlása alapján a Képviselő-testület dönt.
(2) Támogatásban részesülhet az a támogatott,
a) amelynek javára az önkormányzat mindenkori költségvetési rendeletének előirányzatában címzett támogatás került megállapításra,
b) amely szervezet az önkormányzathoz támogatás iránti kérelmet nyújtott be,

c) amely a korábban kapott támogatással határidőre, hitelesített bizonylatokkal elszámolt, és

d) amelynek a helyi és állami adóhatósággal szemben lejárt tartozása nincs.

(3)  A céljellegű támogatási kérelmek az 1. melléklet – Pályázati adatlap - kitöltésével nyújthatók be, az abban foglalt tartalmi és formai követelményekkel. 
(4) A támogatásra vonatkozó döntésnek tartalmaznia kell a támogatott nevét, a támogatás összegét, valamint a támogatás célját.
A támogatási megállapodás

5.§ (1) Az önkormányzat által nyújtott céljellegű, fejlesztési vagy működési célú támogatások esetén – értékhatárra vonatkozó korlátozás nélkül - a támogatás folyósítására megállapodást kell kötni a támogatottal. A megállapodásnak tartalmaznia kell: 

           
a) a megállapodó felek megnevezését, címét, képviseletében eljáró személyeket,


b) a forrás nyújtásáról szóló döntés számát,


c) a forrás összegét,


d) a forrás felhasználásának célját,

e) a forrás felhasználásának feltételeit,


f) a pénzügyi teljesítést,


g) a teljesítés ütemezését,


h) a nem cél szerinti felhasználás esetén a visszatérítési kötelezettséget, a visszatérítés időpontját, időtartamát és feltételeit,


i)  a pénzügyi elszámolás módját, helyét és idejét,

j)a megállapodásban vállalt kötelezettségek nem teljesítésének következményeit.

(2) Működési támogatásról a tárgyévet követő év január 31-ig kell elszámolni, a felhalmozási célú felhasználások esetében az elszámolási határidőt a teljesítéshez kapcsolódóan kell meghatározni.

(3) A támogatási megállapodásban rendelkezni kell arról is, hogy a támogatást a támogatott részére történő átutalás időpontjától a Ptk. szerinti késedelmi kamattal növelten kell visszafizetni, amennyiben a támogatott nem tud megfelelően elszámolni a támogatás felhasználásáról.
(4) A támogatott a kapott támogatási összeget kizárólag a támogatási megállapodásban megjelölt célokra fordíthatja, és más személy vagy szervezet részére támogatásként tovább nem adhatja.

(5) A támogatási megállapodás aláírására a Polgármester jogosult.
(6) A támogatást a támogatási megállapodás mindkét fél általi aláírását követően kizárólag átutalással lehet teljesíteni.
(7) A fel nem használt támogatást a támogatottnak az önkormányzat számlájára vissza kell fizetnie. 

(8) A támogatás célnak megfelelő felhasználását az önkormányzat jogosult a helyszínen ellenőrizni.

Az elszámolás

6. § (1) A nyújtott támogatás célnak megfelelő, jogszerű felhasználásáról a támogatott köteles a támogatási megállapodásban foglalt határidőig elszámolni a Martfűi Polgármesteri Hivatal Pénzügyi és Adóügyi Irodájának az alábbiak szerint:


a) Eseti támogatások:



A támogatott köteles az elszámoláshoz az alábbi dokumentumokat becsatolni:



aa) kitöltött Elszámoló lap (2. melléklet)


ab) a támogatott képviselője által hitelesített számlamásolatok

(Az elszámolásban feltüntetett és csatolt bizonylatmásolatok eredeti példányain szükséges feltüntetni a támogatót, a határozatszámot, a támogatás jogcímét)


ac) a beszerzés megvalósítására megkötött szerződés, megrendelés vagy megállapodás 
1-1 eredeti vagy a támogatott képviselője által hitelesített példánya


ad) építési munkák esetén a beszerzés tárgyára vonatkozó tételes költségvetés, mint 
szerződéses melléklet 


ae) egyéb dokumentumok (pl. építési beruházás esetén a felelős kivitelezői nyilatkozat, 
műszaki átadási jegyzőkönyv, szolgáltatás megrendelése és árubeszerzés esetén 
teljesítésigazolás)


b) Általános működési célú támogatások:

A támogatás szabályszerű felhasználásának ellenőrizhetősége érdekében a támogatott köteles az önkormányzati támogatásról számvitelében elkülönített nyilvántartást vezetni.

A támogatott köteles az elszámoláshoz az alábbi dokumentumokat becsatolni:

ba) Az éves gazdálkodását és működését bemutató szöveges és számszaki beszámoló 

bb) Az önkormányzati támogatás felhasználását dokumentáló főkönyvi kivonat,   Naplófőkönyv kivonata stb.

Amennyiben az elkülönített nyilvántartás feltételei nem biztosítottak, úgy a támogatott a támogatás elszámolását az eseti támogatások elszámolására előírt módon köteles teljesíteni.

(2) A támogatott különösen indokolt esetben kérheti az elszámolási határidő meghosszabbítását, vagy a célra fel nem használt támogatási összeg más célú hasznosítását. A kérelmet írásban kell benyújtani a támogatást nyújtónál, legkésőbb az eredeti elszámolási határidő lejártáig.
(3) A benyújtott elszámolásokat a polgármesteri hivatal Pénzügyi és Adóügyi Iroda megbízott dolgozója ellenőrizni köteles, hogy a felhasználás a célnak megfelelően és jogszerűen történt-e. A tartalmi és számszaki ellenőrzés tényét és annak elfogadását a benyújtott elszámoláson, illetve a beszámolón dokumentálni kell.
(4) Ha a támogatott a megállapodásban foglalt elszámolási határidőig nem, vagy nem szabályos módon számolt el a támogatás felhasználásáról az 5. § (3) bekezdés rendelkezéseit kell alkalmazni.

(5) A fel nem használt támogatást a támogatott köteles az önkormányzat számlájára visszafizetni.

(6) A Polgármesteri Hivatal Pénzügyi és Adóügyi Irodája ellenőrzést végezhet az önkormányzat költségvetéséből juttatott támogatások felhasználásával kapcsolatosan a támogatottnál.
(7) Az elutasított, vagy a részben elutasított elszámolás esetén a támogatott köteles a támogatási összeget, vagy a támogatási összegnek az elszámolás el nem fogadott részére eső összegét az önkormányzat számlájára visszafizetni.
A támogatási megállapodás módosítása, elállás a megállapodástól
7.§ (1) Támogatást nyújtó a megállapodástól eláll, amennyiben a támogatott valótlan adatot szolgáltatott.
(2) A támogatási megállapodás módosítására a támogatott írásbeli kérelme alapján kerül sor. Módosításnak minősül különösen az elszámolási határidő meghosszabbítása, a támogatás más célú felhasználása.
Nyilvántartás és közzététel
8. § (1) A támogatásokról és a számadási kötelezettség teljesítéséről a Polgármesteri Hivatal Pénzügyi és Adóügyi Irodája egység köteles a 3. melléklet szerinti nyilvántartást vezetni. A nyilvántartásnak tartalmaznia kell a támogatott nevét, címét, a támogatást nyújtó megnevezését, a támogatott képviselőjének nevét, a támogatás összegét és célját, az átutalás idejét, a támogatás célszerinti felhasználása elszámolásának határidejét, az elszámolás időpontját, valamint az elszámolás és bizonylat fellelhetőségét, a bizonylat számát.

(2) Az információs önrendelkezési jogról és az információszabadságról szóló 2011. évi CXII. törvény rendelkezései alapján az önkormányzat költségvetéséből nyújtott nem normatív, céljellegű, működési és fejlesztési támogatások kedvezményezettjeinek nevére, a támogatás céljára, összegére, továbbá a támogatási program megvalósítási helyére vonatkozó adatokat a város honlapján közzé kell tenni. 

(3) A közzétételt a támogatásról szóló döntés meghozatalát követő hatvan napon belül kell megtenni.

(4) A közzétételért a Polgármesteri Hivatal Pénzügyi és Adóügyi Iroda megbízott dolgozója köteles gondoskodni.

III. Fejezet
Államháztartáson kívüli forrás átvételére vonatkozó szabályok

9.§ (1) Az államháztartáson kívüli forrás végleges átvételéről – az alapítványi forrás, illetve ingó és ingatlan kivételével – a polgármester dönt, melyről a költségvetési rendelet módosításai keretében utólagosan tájékoztatja a Képviselő-testületet.
(2) Az (1) bekezdés szerinti tájékoztatásnak tartalmaznia kell az átvételre felajánlott ingó vagy ingatlan vagyon esetében annak forgalmi értékét, a vagyon működtetésével, fenntartásával kapcsolatos  költségeket és egyéb kötelezettségeket, a hasznosítás módját, valamint a vagyontárgy besorolását.

(3) A forgalmi érték meghatározásához ingatlan esetében ingatlanforgalmi szakértői véleményt kell beszerezni.

(4) Az államháztartáson kívüli forrás átvételéről szóló megállapodást a polgármester köti meg.

IV. Fejezet

Záró rendelkezések

10. § Jelen rendelet a kihirdetését követő napon lép hatályba.


Dr. Kiss Edit 




               Szász Éva

1. melléklet Martfű Város Önkormányzata Képviselő-


testületének  …./2013. (….) önkormányzati rendeletéhez

	Pályázati adatlap
	Martfű Város Polgármestere

	A pályázó neve
	

	címe
	

	A pályázott cél megnevezése
	

	A pályázott cél ismertetése


	

	A program tervezett időpontja
	

	Pályázatért felelős elérhetősége
	

	A pályázott cél tervezett részletes költségvetése

	___________________________________________

___________________________________________

___________________________________________

___________________________________________

___________________________________________

___________________________________________
	____________Ft

____________Ft

____________Ft

____________Ft

____________Ft

____________Ft

	Költségvetés teljes összege
	Ft

	A pályázott cél megvalósítására tervezett saját pénzösszeg
	Ft

	Egyéb forrásból származó támogatások 

	 __________________________________________

 __________________________________________ 

___________________________________________
	____________Ft

____________Ft

____________Ft

	A pályázaton igényelt pénzösszeg
	Ft

	

	Bankfiók, számlaszám

                          -  - 



	Nyilatkozat

I.

Jelen kérelmünkön kívül a tárgyévben az alábbi támogatásban részesültünk:

…..........................célra a költségvetési rendelet ……………..………sora terhére……………..... .Ft

….....................…………………..célra ……………………. polgármesteri keretből……………... Ft

….........................………………..célra ……………………. képviselői-keretből  ….............…….. Ft

……….........................…………..célra ……………………. képviselői-keretből ………............... Ft

………….........................………..célra ……………………. képviselői-keretből  ………............... Ft



	Kijelentem, hogy a fenti adatok a valóságnak megfelelnek. Kötelezettséget vállalok arra, hogy az elnyert pénzösszeg felhasználásáról a megállapodásban foglaltak szerint elszámolok a támogatást nyújtó részére. 

	Martfű, 201...…………………………

…………………………………………..

                                                               kérelmező neve, aláírása


2. melléklet Martfű Város Önkormányzata Képviselő-testületének 
 …../2013. (….) önkormányzati rendeletéhez
ELSZÁMOLÓ LAP

Martfű Város Önkormányzata által nyújtott támogatás felhasználásáról

Támogatást nyújtó megnevezése:  (a megfelelő rész aláhúzandó, kitöltendő)

Képviselő-testület;………………………..………………Polgármester: …...................………..

Támogatást igénybevevő 

neve, címe: …………………………………………….……..…………………………………

képviselője, elérhetősége: ………………………….………………………...…………………

A támogatásról rendelkező határozat száma: ……………….……………………………….….

A támogatás célja: ………………………………………………………………………………

Mellékletek száma: …………….………….

	Sor-

szám
	A bizonylat

	Összesen:
	


Az elszámoló lapon szereplő adatok helyességét, valódiságát, valamint a pénzügyi és számviteli jogszabályok szerinti elszámolását, továbbá a támogatásnak a támogatási megállapodásban / szerződésben foglalt célra történő felhasználását igazoljuk. Az elszámolásban feltüntetett és csatolt bizonylatmásolatok eredeti példányainak érvénytelenítése* megtörtént. Igazoljuk továbbá, hogy az itt elszámolt tételeket más elszámolásban nem szerepeltetjük / szerepeltettük.

…………………………………. 20 … év ………………….. hó ……. nap



                                    ph.



              
             ……………………………………………

    

                     a Támogatott cégszerű aláírása

*Érvénytelenítésként az eredeti számlán szükséges feltüntetni a támogatót, a határozatszámot, a támogatás jogcímét.

Záradék:

A pénzügyi beszámolót 
ELFOGADOM
NEM FOGADOM EL.

Megjegyzés: …………………………………………………………………………………….

A pénzügyi elszámolást ellenőrizte: …………………………………………

A pénzügyi Elszámoló lap – szükség szerint – sokszorosítható








